pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สมชายฯ ตรวจเยี่ยมความก้าวหน้า การจัดตั้งศูนย์ ICT ภาคที่ 3 เพื่อเตรียมความพร้อมสนับสนุนผู้ประกอบการ กลุ่มภาคเหนือตอนล่าง
วันจันทร์ที่ 11 มิถุนายน 2561
รมช.สมชายฯ ตรวจเยี่ยมความก้าวหน้า การจัดตั้งศูนย์ ICT ภาคที่ 3 เพื่อเตรียมความพร้อมสนับสนุนผู้ประกอบการ กลุ่มภาคเหนือตอนล่าง
รมช.สมชายฯ ตรวจเยี่ยมความก้าวหน้า การจัดตั้งศูนย์ ICT ภาคที่ 3 เพื่อเตรียมความพร้อมสนับสนุนผู้ประกอบการ กลุ่มภาคเหนือตอนล่าง
เมื่อวันที่ 10 มิถุนายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรมและคณะผู้บริหารกระทรวงอุตสาหกรรม ลงพื้นที่ตรวจเยี่ยมและติดตามความคืบหน้า การจัดตั้งศูนย์ ICT ศูนย์ส่งเสริมอุตสาหกรรมภาคที่ 3 จังหวัดพิจิตร โดยมีนางเฉลา ศรีเพ็ชร ผู้อํานวยการศูนย์ส่งเสริมอุตสาหกรรมภาคที่ 3 ณ ศูนย์ ICT จังหวัดพิจิตร
ศูนย์ ICT เป็นศูนย์ออกแบบและพัฒนาผลิตภัณฑ์อุตสาหกรรมด้าน Creative Design/ Packaging Technology/ Co-working Space และการเกษตรแปรรูปอาหาร โดยมีกลุ่มเป้าหมายคือ SMEs และวิสาหกิจชุมชน ซึ่งเป็นการให้บริการ บรรจุภัณฑ์ต้นแบบและวัสดุที่เหมาะสม บริการด้าน Product Development บริการด้าน Packaging Technology ภายในศูนย์ ICT แห่งนี้ ประกอบด้วยโซนต่างๆ 3 โซน ได้แก่ โซน Network Working Space โซน Pitching Area การลงทุนและการเงิน และโซน Industrial Exhibition นิทรรศการอุตสาหกรรม เพื่อสนับสนุนภาคธุรกิจและอุตสาหกรรมในพื้นที่ภาคเหนือตอนล่าง ได้แก่ จังหวัดพิจิตร นครสวรรค์ กําแพงเพชร และอุทัยธานี โดยคาดว่าจะสามารถเปิดให้บริการแก่ผู้ประกอบการอย่างเต็มรูปแบบได้ภายในเดือนสิงหาคมนี้
รัฐบาลไทย-ข่าวทำเนียบรัฐบาล-ธ.ก.ส. รับขึ้นเงินรางวัลลอตเตอรี่ เริ่มงวด 1 มีนาคมนี้
วันจันทร์ที่ 2 มีนาคม 2563
ธ.ก.ส. รับขึ้นเงินรางวัลลอตเตอรี่ เริ่มงวด 1 มีนาคมนี้
ธ.ก.ส.รับขึ้นเงินรางวัลสลากของสํานักงานสลากกินแบ่งรัฐบาล ทุกรางวัล ยกเว้นรางวัลที่ 1 คิดค่าธรรมเนียม เพียงร้อยละ 1 เริ่มงวดการออกรางวัล 1 มีนาคมนี้ ที่ ธ.ก.ส. ทุกสาขาทั่วประเทศ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. พร้อมรับขึ้นเงินรางวัลสลากของสํานักงานสลากกินแบ่งรัฐบาล ผ่านเคาน์เตอร์สาขาของธนาคารทุกสาขา เริ่มเปิดให้บริการจ่ายเงินรางวัลของงวดแรกในวันที่ 2 มีนาคม 2563 นี้ เพื่อสร้างทางเลือกให้แก่เกษตรกรลูกค้าและประชาชน ผู้ซื้อสลากของสํานักงานสลากกินแบ่งรัฐบาลที่ถูกรางวัลให้สามารถรับเงินรางวัลได้ง่ายยิ่งขึ้น ทั้งสะดวกปลอดภัย และประหยัดค่าใช้จ่าย อีกทั้งสามารถฝากเงินเข้าบัญชีหรือทําธุรกรรมอื่น ๆ ที่ ธ.ก.ส. สาขาได้ทันที
ทั้งนี้ ผู้ที่ถูกรางวัลสลากของสํานักงานสลากกินแบ่งรัฐบาลสามารถขึ้นเงินรางวัลได้ทุกรางวัล ยกเว้นรางวัลที่ 1 ในงวดปัจจุบันที่ออกรางวัลเท่านั้น โดย ธ.ก.ส. คิดค่าธรรมเนียมเพียงร้อยละ 1 ของมูลค่าเงินรางวัล แต่ละรางวัล และค่าอากรแสตมป์/ ภาษีหัก ณ ที่จ่าย ตามที่กฎหมายกําหนด ในอัตราร้อยละ 0.5 – 1 ของมูลค่าเงินรางวัล ตามประเภทสลาก รวมแล้วไม่เกินร้อยละ 1.5 – 2 ของมูลค่าเงินรางวัล โดยผู้ถูกรางวัล เพียงนําสลากที่ถูกรางวัล พร้อมแสดงบัตรประชาชนหรือกรณีชาวต่างชาติใช้หนังสือเดินทาง (Passport) ประกอบการขอขึ้นเงินรางวัล ก็รับเงินได้ทันที เริ่มเปิดให้บริการจ่ายเงินรางวัลของงวดการออกรางวัลประจําวันที่ 1 มีนาคม 2563 เป็นต้นไป ณ ธ.ก.ส. สาขา 1,272 สาขาทั่วประเทศ โดยสามารถสอบถามรายละเอียดเพิ่มเติมได้ที่ ธ.ก.ส. ทุกสาขา หรือที่ ธ.ก.ส. Call Center 02 555 0555
รัฐบาลไทย-ข่าวทำเนียบรัฐบาล-ยกระดับร้านค้าธงฟ้าประชารัฐ
วันศุกร์ที่ 18 พฤษภาคม 2561
ยกระดับร้านค้าธงฟ้าประชารัฐ
รัฐบาลเร่งพัฒนาคุณภาพร้านค้าที่เข้าร่วมโครงการธงฟ้าประชารัฐ และติดตั้งเครื่องรับชําระเงินทางอิเล็กทรอนิกส์หรือ ECD
ยกระดับร้านค้าธงฟ้าประชารัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งพัฒนาคุณภาพร้านค้าที่เข้าร่วมโครงการธงฟ้าประชารัฐ และติดตั้งเครื่องรับชําระเงินทางอิเล็กทรอนิกส์หรือ ECD เพื่อรองรับการจับจ่ายซื้อสินค้าผ่านบัตรสวัสดิการแห่งรัฐของประชาชนผู้มีรายได้น้อย โดยจัดอบรมการบริหารร้านค้า การซื้อขาย การบริหารจัดการสต็อก การจัดรูปแบบร้านค้า ตลอดจนการวางแผนด้านบัญชีและภาษีอากร ให้แก่ร้านค้าเป็นเวลา 5 วัน ส่วนการติดตั้งเครื่อง EDC ให้แก่ร้านค้านั้นจะดําเนินการครบถ้วน 40,000 แห่ง ภายในเดือน มิ.ย.61 นี้ ทั้งนี้ รัฐบาลมุ่งหวังช่วยเหลือลดภาระค่าครองชีพให้แก่ผู้มีรายได้น้อยอย่างต่อเนื่อง และหากร้านค้าที่สนใจเข้าร่วมโครงการร้านธงฟ้าประชารัฐสามารถสมัครได้ที่สํานักงานพาณิชย์จังหวัดทั่วประเทศ และกรมพัฒนาธุรกิจการค้า โทร.สายด่วน 1570
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัดเตรียมความพร้อมกำหนดมาตรการและดูแลประชาชน กรณีการยกระดับปฏิบัติการยับยั้งโควิด-19 [กระทรวงมหาดไทย]
วันอาทิตย์ที่ 5 เมษายน 2563
มหาดไทยสั่งการทุกจังหวัดเตรียมความพร้อมกําหนดมาตรการและดูแลประชาชน กรณีการยกระดับปฏิบัติการยับยั้งโควิด-19 [กระทรวงมหาดไทย]
มหาดไทยสั่งการทุกจังหวัดเตรียมความพร้อมกําหนดมาตรการและดูแลประชาชน กรณีการยกระดับปฏิบัติการยับยั้งโควิด-19
มหาดไทยสั่งการทุกจังหวัดเตรียมความพร้อมกําหนดมาตรการและดูแลประชาชน กรณีการยกระดับปฏิบัติการยับยั้งโควิด-19
วันนี้ (5 เม.ย.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่ง พลเอก ประยุทธ์ จันทร์โอชา นายกรัฐมนตรี ได้ประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อให้การแก้ไขปัญหาเป็นไปอย่างมีประสิทธิภาพ เกิดความปลอดภัยกับประชาชน
นายฉัตรชัย พรหมเลิศ กล่าวว่า กระทรวงมหาดไทยได้สั่งการไปยังผู้ว่าราชการจังหวัดทุกจังหวัดเตรียมพร้อมดําเนินการในกรณีศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยกระดับการปฏิบัติการ ได้แก่ 1) จัดเตรียมพื้นที่รองรับการกักกันตัวของจังหวัด (Local Quarantine) ให้มีความพร้อม โดยสามารถพิจารณาใช้พื้นที่ของภาคเอกชนได้ ทั้งในด้านการจัดทําเป็นสถานที่กักกันตัว โรงพยาบาลสนาม คลังเก็บอาหาร เครื่องดื่ม จุดรับบริจาค จุดประชาสัมพันธ์ให้ข่าว รวมทั้งกําหนดผู้ให้ข่าวที่ชัดเจน 2) ชี้แจงทําความเข้าใจกับประชาชนและทุกภาคส่วน ถึงความจําเป็นในการปฏิบัติการเพื่อยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) โดยให้ประชาชนอยู่ในที่พํานัก ไม่เคลื่อนย้าย/เดินทาง อีกทั้งมอบหมายภารกิจหน้าที่แก่ส่วนราชการ/หน่วยงานที่เกี่ยวข้อง ผู้บริหารท้องถิ่น ผู้ปกครองท้องที่ ถึงภารกิจและแนวทางการปฏิบัติงาน ตลอดจนกําหนดแผนเผชิญเหตุและซักซ้อมแนวทางการปฏิบัติให้มีความเข้าใจร่วมกัน 3) วางมาตรการควบคุมการกักตุนสินค้า โดยเชิญประชุมส่วนราชการที่เกี่ยวข้อง หากพบการกระทําความผิดให้ดําเนินการตามกฎหมายโดยเคร่งครัด 4) วางแผนจัดระบบการขนส่งสินค้า เครื่องอุปโภคบริโภค สิ่งของจําเป็นต่อการดํารงชีวิตประจําวัน มีการกําหนดจุดบริการอาหาร เครื่องดื่ม เพื่อดูแลประชาชนถึงระดับหมู่บ้าน/ชุมชนให้ชัดเจน และกําหนดในแผนปฏิบัติการ
นายฉัตรชัย พรหมเลิศ กล่าวเพิ่มเติมว่า กระทรวงมหาดไทย ได้เน้นย้ําให้ผู้ว่าราชการจังหวัดทุกจังหวัดในฐานะผู้กํากับการบริหารราชการในสถานการณ์ฉุกเฉินในเขตท้องที่จังหวัด ให้ดําเนินการบูรณาการร่วมกับทุกภาคส่วนในการปฏิบัติการยับยั้งการแพร่ระบาดของโรคติดเชื้อไสรัสโคโรนา 2019 (โควิด-19) อย่างเข้มข้นและต่อเนื่อง เพื่อให้เกิดความปลอดภัยต่อสวัสดิภาพ และชีวิตของพี่น้องประชาชนทุกคน
กองสารนิเทศ สป.มท.
ครั้งที่ 43/2563
วันที่ 5 เม.ย.2563
รัฐบาลไทย-ข่าวทำเนียบรัฐบาล-“รัฐมนตรีว่าการกระทรวงทรัพยากรธรรมชาติและสิ่งแวดล้อม  เปิดโครงการ ประชารัฐร่วมใจ ปลูกต้นไม้ให้แผ่นดิน ณ ป่าในเมืองสวนพฤกษศาตร์สกุโณทยาน จ.พิษณุโลก”
วันศุกร์ที่ 15 มิถุนายน 2561
“รัฐมนตรีว่าการกระทรวงทรัพยากรธรรมชาติและสิ่งแวดล้อม  เปิดโครงการ ประชารัฐร่วมใจ ปลูกต้นไม้ให้แผ่นดิน ณ ป่าในเมืองสวนพฤกษศาตร์สกุโณทยาน จ.พิษณุโลก”
“รัฐมนตรีว่าการกระทรวงทรัพยากรธรรมชาติและสิ่งแวดล้อม  เปิดโครงการ ประชารัฐร่วมใจ ปลูกต้นไม้ให้แผ่นดิน ณ ป่าในเมืองสวนพฤกษศาตร์สกุโณทยาน จ.พิษณุโลก”
“รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดโครงการ ประชารัฐร่วมใจ ปลูกต้นไม้ให้แผ่นดิน ณ ป่าในเมืองสวนพฤกษศาตร์สกุโณทยาน จ.พิษณุโลก”
วันพฤหัสบดีที่ 14 มิถุนายน 2561 เวลา 14.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางมาเป็นประธานพิธีเปิด “โครงการประชารัฐร่วมใจ ปลูกต้นไม้ให้แผ่นดิน” ในพื้นที่ป่าในเมือง สวนพฤกษศาตร์สกุโณทยาน สวนป่าประชารัฐ เพื่อความสุขของคนไทย โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กล่าวรายงาน นายภัคพงศ์ ทวิพัฒน์ ผู้ว่าราชการจังหวัดพิษณุโลก กล่าวต้อนรับ โดยมี นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นางสุณี ปิยะพันธุ์พงศ์ อธิบดีกรมควบคุมมลพิษ นายจงคล้าย วรพงศธร รองอธิบดีกรมอุทยานแห่งชาติ สัตว์ป่า พันธุ์พืช นายนิพนธ์ จํานงสิริศักดิ์ ผู้อํานวยการสํานักบริหารพื้นที่อนุรักษ์ที่ 11 พร้อมด้วยผู้บริหาร หัวหน้าส่วนราชการ ข้าราชการ เจ้าหน้าที่ ผู้นําชุมชน ผู้นําท้องถิ่น สื่อมวลชน นักเรียน และประชาชน เข้าร่วมงานจํานวน 2,000 คน
กิจกรรมภายในงาน ท่านรัฐมนตรีฯ ท่านปลัดกระทรวงฯ และผู้บริหาร ได้ปลูกต้นรวงผึ้งในสวนรวงผึ้ง พร้อมทั้งได้รวมพลังประชาชนร่วมกันปลูกต้นไม้ในพื้นที่ป่าในเมือง ตลอดจนเยี่ยมชมนิทรรศการต้นไม้ของพ่อทรงปลูก 60 ปี เยี่ยมชมศูนย์เรียนรู้เพาะชํากล้าไม้ ชมศูนย์เรียนรู้สิ่งประเด็นจากวัสดุเทียมไม้ ชมตลาดประชารัฐ ชมลานดนตรีในสวน ชมวีดีทัศน์โครงการป่าในเมือง นอกจากนั้นได้มอบบ้านสัญลักษณ์ให้แก่ผู้พิทักษ์ป่าตามโครงการซ่อมแซมบ้านผู้พิทักษ์ป่า และมอบเกียรติบัตรให้แก่เครือข่ายจิตอาสาที่มีส่วนร่วมและให้การสนับสนุนการอนุรักษ์ทรัพยากรธรรมชาติและสิ่งแวดล้อม ณ สวนพฤกษศาสตร์สกุโณทยาน ต.วังนกแอ่น อ.วังทอง จ.พิษณุโลก
สบอ.11
รัฐบาลไทย-ข่าวทำเนียบรัฐบาล-นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมคณะกรรมการระบบคลาวด์กลางภาครัฐ (Government Data Center and Cloud services : GDCC) ครั้งที่ 1/2563
วันจันทร์ที่ 6 มกราคม 2563
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมคณะกรรมการระบบคลาวด์กลางภาครัฐ (Government Data Center and Cloud services : GDCC) ครั้งที่ 1/2563
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมคณะกรรมการระบบคลาวด์กลางภาครัฐ (Government Data Center and Cloud services : GDCC) ครั้งที่ 1/2563
วันที่ 6 มกราคม 2563 (วันนี้) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการระบบคลาวด์กลางภาครัฐ (Government Data and Cloud services : GDCC) ครั้งที่ 1/2563 พร้อมด้วยนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ และนางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วมการประชุมดังกล่าว โดยร่วมกันพิจารณาร่างขอบเขตและรายละเอียดของงาน (TOR) โครงการพัฒนาระบบคลาวด์กลางภาครัฐ (Government Data Center and Cloud services : GDCC) ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
*******************
รัฐบาลไทย-ข่าวทำเนียบรัฐบาล-นายกรัฐมนตรีเข้ากราบสักการะองค์พระศรีศากยมุนีศรีธรรมราช  พระคู่บ้านคู่เมืองของจังหวัดนครศรีธรรมราช
วันอาทิตย์ที่ 5 พฤศจิกายน 2560
นายกรัฐมนตรีเข้ากราบสักการะองค์พระศรีศากยมุนีศรีธรรมราช  พระคู่บ้านคู่เมืองของจังหวัดนครศรีธรรมราช
นายกรัฐมนตรี และคณะเข้ากราบสักการะองค์พระศรีศากยมุนีศรีธรรมราช  พระคู่บ้านคู่เมืองของจังหวัดนครศรีธรรมราช
วันนี้ (3 พ.ย. 60) เวลา 17.00 น. ณ วิหารหลวง วัดพระมหาธาตุวรมหาวิหาร อําเภอเมือง จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและคณะ เข้ากราบสักการะพระศรีศากยมุนีศรีธรรมราช พร้อมถวายเครื่องไทยธรรมพระเทพวินยาภรณ์ เจ้าอาวาสวัดพระมหาธาตุวรมหาวิหาร เจ้าคณะจังหวัด โดยพระเทพวินยาภรณ์ ได้มอบพระพุทธสิหิงค์จําลอง หน้าตัก 9 นิ้วและหนังสือวัดพระมหาธาตุวรมหาวิหารให้แก่นายกรัฐมนตรี
จากนั้นนายกรัฐมนตรีกล่าวทักทายประชาชนอย่างเป็นกันเองท่ามกลางสายฝน ตอนหนึ่งว่า ขอขอบคุณประชาชนทุกคนที่มารอให้การต้อนรับในวันนี้ และขอให้ทุกคนต้องสู้ไปด้วยกัน แม้ภาคใต้จะเกิดสถานการณ์ฝนตกหนัก รัฐบาลพร้อมทําหน้าที่อย่างเต็มที่
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋” เผย รัฐบาลพัฒนาทักษะดิจิทัล ยกระดับกำลังคนสู่ไทยแลนด์ 4.0
วันพฤหัสบดีที่ 28 มิถุนายน 2561
“บิ๊กอู๋” เผย รัฐบาลพัฒนาทักษะดิจิทัล ยกระดับกําลังคนสู่ไทยแลนด์ 4.0
รมว.แรงงาน เผย รัฐบาลพัฒนาทักษะด้านดิจิทัล ยกระดับกําลังคน สนับสนุนการดําเนินงาน
ตามแนวทางประชารัฐ ขับเคลื่อนการพัฒนาประเทศตามยุทธศาสตร์ไทยแลนด์ 4.0
เมื่อวันที่ ๒๘ มิถุนายน ๒๕๖๑ พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน
กล่าวในโอกาสเป็นประธานในพิธีปิดและมอบรางวัลแก่ผู้ชนะการแข่งขัน ICDL Digital challenge 2018
เนื่องในงานเสวนา “การสร้างกําลังคนยุคใหม่สู่ไทยแลนด์ 4.0” ณ C ASEAN ชั้น ๑๐ อาคาร CW Tower ถนนรัชดาภิเษก กรุงเทพมหานคร ว่าขอแสดงความยินดีกับเยาวชนผู้ชนะเลิศการแข่งขันระดับประเทศทุกคน ที่จะเป็นตัวแทนของประเทศไทยเข้าร่วมแข่งขัน ICDL ในระดับนานาชาติ ซึ่งการแข่งขันในครั้งนี้จะได้นําประสบการณ์ บทเรียนมาเป็นกุญแจในการต่อสู้เพื่อเพิ่มพูนความสามารถให้ประสบความสําเร็จมากขึ้นเรื่อยๆรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ให้ความสําคัญกับการพัฒนาทักษะดิจิทัลแก่กําลังคน โดยเฉพาะอย่างยิ่งนักเรียน นักศึกษา เนื่องจากเป็นรากฐานความรู้ที่สําคัญในการพัฒนาประเทศไปสู่ Thailand 4.0 ตามแนวทางของยุทธศาสตร์ชาติระยะ 20 ปี โดยที่ผ่านมารัฐบาลได้ดําเนินการวางรากฐานไปแล้วหลายเรื่องด้วยกัน ไม่ว่าจะเป็นการพัฒนาโครงการพื้นฐานรถไฟรางคู่ รถไฟความเร็วสูงที่จะเชื่อมต่อไปยังประเทศเพื่อนบ้านและจีน รวมทั้งเชื่อมโยง สนามบินสุวรรณภูมิ ดอนเมือง และอู่ตะเภา เพื่อขับเคลื่อนระเบียงเศรษฐกิจภาคตะวันออก หรือ EEC ซึ่งเป็นยุทธศาสตร์สําคัญที่จะพัฒนาประเทศไปสู่ประเทศพัฒนาแล้วที่มีรายได้สูง และประชาชนมีคุณภาพชีวิตที่ดี
พล.ต.อ.อดุลย์ฯ กล่าวต่อว่า สําหรับความร่วมมือในการพัฒนาทักษะด้านดิจิทัลในภูมิภาคอาเซียน รัฐบาลโดยกระทรวงแรงงาน จะเป็นเจ้าภาพจัดการแข่งขันฝีมือแรงงานอาเซียนครั้งที่ 12 หรือ World Skills ASEAN Bangkok 2018 ซึ่งกําหนดจัดการแข่งขันระหว่างวันที่ 23 สิงหาคม ถึง 5 กันยายน 2561 ณ ศูนย์การประชุมและจัดแสดงสินค้าอิมแพค เมืองทองธานี จังหวัดนนทบุรี เพื่อกระตุ้นให้เยาวชนได้มีการพัฒนาทักษะฝีมือตั้งแต่วัยเรียนจนถึงวัยแรงงาน เพื่อให้เข้าสู่ตลาดแรงงาที่มีความต้องการจํานวนมาก สอดคล้องกับนโยบายรัฐบาลไทยแลนด์ 4.0 โดยมีเยาวชนจากประเทศสมาชิก ASEAN เข้าร่วมกว่า 400 คน ใน 26 สาขา และมีสาขาที่เกี่ยวข้องกับดิจิทัลโดยตรง เช่น เว็บดีไซน์ เทคโนโลยีสารสนเทศ เทคโนโลยีเครือข่าย และ Internet of Things เป็นต้น
“ขอขอบคุณและชื่นชม ICDL ประเทศไทยที่ให้ความสําคัญกับการพัฒนาทักษะกําลังคนและมาตรฐานด้านดิจิทัล ซึ่งถือได้ว่าเป็นหนึ่งในทักษะสําหรับของกําลังคนในศตวรรษที่ 21 และจําเป็นอย่างยิ่งต่อการพัฒนาประเทศ ทั้งนี้ รัฐบาลและกระทรวงแรงงานพร้อมสนับสนุนการดําเนินงานของทุกภาคส่วนตามแนวทางประชารัฐ เพื่อพัฒนาเยาวชนไทยและคนไทยให้มีทักษะฝีมือที่ได้มาตรฐาน และเป็นกําลังสําคัญในการขับเคลื่อนประเทศไปสู่ความมั่นคง มั่งคั่ง และยั่งยืน ต่อไป พล.ต.อ.อดุลย์ฯ กล่าวในตอนท้าย
--------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
28 มิถุนายน 2561
รัฐบาลไทย-ข่าวทำเนียบรัฐบาล-“ดีอีเอส” เชิญชวนร่วมงานเดิน-วิ่งการกุศล “Digital Run2020” 29 มีนาคม 2563 ส่งต่อสุขภาพดียุคดิจิทัล
วันศุกร์ที่ 31 มกราคม 2563
“ดีอีเอส” เชิญชวนร่วมงานเดิน-วิ่งการกุศล “Digital Run2020” 29 มีนาคม 2563 ส่งต่อสุขภาพดียุคดิจิทัล
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ขอเชิญชวนผู้สนใจสมัครลงทะเบียนร่วมกิจกรรมเดิน-วิ่งการกุศล “Digital Run2020” ส่งต่อสุขภาพดียุคดิจิทัล ซึ่งกระทรวงฯ ได้ร่วมกับมูลนิธิพัฒนานวัตกรรมสุขภาพ เตรียมจัดขึ้นในว
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ขอเชิญชวนผู้สนใจสมัครลงทะเบียนร่วมกิจกรรมเดิน-วิ่งการกุศล “Digital Run2020” ส่งต่อสุขภาพดียุคดิจิทัล ซึ่งกระทรวงฯ ได้ร่วมกับมูลนิธิพัฒนานวัตกรรมสุขภาพ เตรียมจัดขึ้นในวันอาทิตย์ที่ 29 มีนาคม 2563 มุ่งหวังให้เป็นกิจกรรมที่จะสนับสนุนการส่งต่อสุขภาพดียุคดิจิทัล ส่งเสริมการออกกําลังกายแก่ประชาชนทุกกลุ่ม สร้างความตระหนกัในการรักษาสุขภาพและเป็น เป็นเวทีประชาสัมพันธ์นวัตกรรมสุขภาพด้านการสื่อสารความรู้สุขภาพเฉพาะบุคคล (Health for You)
ทั้งนี้ กิจกรรม Digital Run 2020 มีธนาคารกรุงไทย จํากัด (มหาชน) เป็นผู้สนับสนุนหลักในการจัดงาน โดยผู้สนใจสามารถสมัครเดิน-วิ่ง แบ่งเป็น 2 ระยะทาง ได้แก่ ระยะทาง 5 กม. และมินิมาราธอน ระยะทาง10 กม.สําหรับบุคคลทั่วไป ค่าสมัคร 600 บาท และสําหรับผู้พิการทางการเคลื่อนไหวหรือร่างกาย (Wheelchair) หรือผู้พิการทางการมองเห็น ไม่เสียค่าใช้จ่าย ลงทะเบียนสมัครได้ทางออนไลน์ผ่าน race.thai.run/DIGITALRUN19 รายได้ส่วนหนึ่งจากกิจกรรมจะนําไปบริจาคให้มูลนิธิคนพิการไทย
*********************
รัฐบาลไทย-ข่าวทำเนียบรัฐบาล-รมว.ศธ. คารวะครู พร้อมมอบรางวัลยกย่องเชิดชูเกียรติระดับประเทศ
วันพฤหัสบดีที่ 18 มกราคม 2561
รมว.ศธ. คารวะครู พร้อมมอบรางวัลยกย่องเชิดชูเกียรติระดับประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ร่วมพิธีคารวะครู กล่าวปาฐกถาพิเศษ พร้อมมอบรางวัลยกย่องเชิดชูเกียรติระดับประเทศ
รมว.ศธ. คารวะครู พร้อมมอบรางวัลยกย่องเชิดชูเกียรติระดับประเทศ
เมื่อวันอังคารที่ 16 มกราคม 2561 ณ หอประชุมคุรุสภา นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ร่วมพิธีคารวะครู กล่าวปาฐกถาพิเศษ พร้อมมอบรางวัลยกย่องเชิดชูเกียรติระดับประเทศ
รมว.ศึกษาธิการ กล่าวปาฐกถาพิเศษ มีใจความตอนหนึ่งว่า รู้สึกมีความยินดีที่ได้มีโอกาสคารวะครูอาวุโส "ครูสงวน วงศ์สุชาต" ซึ่งเป็นครูสอนภาษาอังกฤษที่มีแนวคิดในการค้นคว้าสิ่งใหม่ ๆ มาสอนลูกศิษย์อยู่เสมอ โดยใช้วิวัฒนาการต่าง ๆ มาประกอบการเรียนการสอน เพื่อสร้างความน่าสนใจ ดึงดูดนักเรียนให้อยู่กับบทเรียนได้โดยตลอด ทําให้นักเรียนไม่เกิดความเบื่อหน่ายเมื่อเรียนภาษาอังกฤษ
จึงต้องการให้ครูยุคใหม่ เตรียมการสอนให้มาก ๆ เพื่อสร้างให้เด็กเกิดศรัทธาต่อครู เชื่อมั่นในเรื่องที่ครูสอน รวมทั้งพยายามหาวิทยาการและสิ่งใหม่ ๆ ทันสมัยอยู่ตลอดเวลา ที่จะทําให้เด็กมีความรู้หลากหลาย และเพียงพอต่อการเรียนรู้ ใช้ชีวิต และมีศักยภาพในการแข่งขันในเวทีต่าง ๆ ตลอดจนรู้เท่าทันการเปลี่ยนแปลงของสังคม ประเทศ ประเทศเพื่อนบ้าน และสังคมโลก ซึ่งสอดคล้องกับคําขวัญวันครูของ พล.อ.ประยุทธ์ จันทร์โอชา นายกรัฐมนตรี ความว่า “ศิษย์ดี ก็ด้วยครูดี มีศรัทธา”
นอกจากนี้ ครูควรน้อมนําพระราชหัตถเลขาของ พระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) "ครูรักเด็ก เด็กรักครู" เป็นหลักคิดสําคัญต่อการทําหน้าที่ครู เพราะครูคือบุคคลสําคัญที่สุด ในการให้ความรู้เด็ก แม้ว่าเทคโนโลยีจะมีความก้าวหน้าอย่างมาก แต่ก็ยังไม่สามารถทดแทนครูได้ เนื่องจากเทคโนโลยีไม่สามารถรู้ได้ว่าอะไรสําคัญ และที่สําคัญที่สุดเทคโนโลยีไม่สามารถฝึกให้เป็นคนดีได้ จึงต้องอาศัยมนุษย์ด้วยกัน ในการฝึกทักษะชีวิตแก่เด็กและเยาวชน ให้อยู่ได้ในสังคมปัจจุบันอย่างมีความสุข และมีความพร้อมแข่งขันในโลกอนาคต
อนึ่ง ก่อนการปาฐกถาพิเศษ รมว.ศึกษาธิการ เป็นประธานมอบรางวัลยกย่องเชิดชูเกียรติระดับประเทศ แก่ครูและบุคลากรทางการศึกษา ที่ทุ่มเท เสียสละ ปฏิบัติหน้าที่ ส่งผลต่อการเปลี่ยนแปลงของชีวิตผู้เรียน และเกิดประโยชน์ต่อวงการศึกษา จํานวน 11 รางวัล ประกอบด้วย
1. รางวัลครูภาษาไทยดีเด่น ประจําปี 2560
2. รางวัลครูภาษาฝรั่งเศสดีเด่น ประจําปี 2560
3. รางวัลผู้ประกอบวิชาชีพทางการศึกษา ที่ได้รับรางวัลคุรุสภา ประจําปี 2560 "ระดับยกย่อง"
4. รางวัลครูผู้สอนดีเด่นตามกลุ่มสาระการเรียนรู้ประจําปี พ.ศ.2560 "ระดับประเทศ"
5. รางวัลผลงานหนึ่งโรงเรียน หนึ่งนวัตกรรม ประจําปี 2560 "ระดับประเทศ"
6. รางวัลผลงานวิจัยของคุรุสภา ประจําปี 2560 "ระดับประเทศ"
7. ผู้ชนะการประกวดข้อเขียน ความประทับใจที่ศิษย์มีต่อครู เนื่องในโอกาสวันครู ครั้งที่ 62
8. ผู้ชนะการประกวดภาพถ่าย เนื่องในโอกาสวันครู ครั้งที่ 62
9. ทุนการศึกษามูลนิธิทวี บุณยเกตุ
10. รางวัลครูดีในดวงใจ
11. รางวัลบุคลากร สพฐ. ดีเด่น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-​“พาณิชย์”จับต่อเนื่อง รวบขายหน้ากากแพงผ่านไลน์ เฟซบุ๊ก จัดการพวกกักตุน รวม 5 ราย [กระทรวงพาณิชย์]
วันจันทร์ที่ 6 เมษายน 2563
​“พาณิชย์”จับต่อเนื่อง รวบขายหน้ากากแพงผ่านไลน์ เฟซบุ๊ก จัดการพวกกักตุน รวม 5 ราย [กระทรวงพาณิชย์]
​“พาณิชย์”จับต่อเนื่อง รวบขายหน้ากากแพงผ่านไลน์ เฟซบุ๊ก จัดการพวกกักตุน รวม 5 ราย
“พาณิชย์”เผยจับกุมผู้กระทําความผิดจําหน่ายหน้ากากอนามัยและเจลแอลกอฮอล์แพงเกินจริงได้เพิ่มอีก 5 ราย มีทั้งขายผ่านไลน์ เฟซบุ๊ก และกักตุน รวมยอดจับกุมล่าสุด 265 ราย ส่วนไข่ไก่ไม่พบการกระทําความผิดเพิ่มเติม หลังสถานการณ์เข้าสู่ภาวะปกติ ยันจะเดินหน้าตรวจสอบอย่างเข้มข้นและต่อเนื่อง เผยหากผู้บริโภคพบเห็นการกักตุนหรือค้ากําไรเกินควร สามารถร้องเรียนได้ทันที
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า เมื่อวันที่ 5 เม.ย. 2563 ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้องดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัยและเจลแอลกอฮอล์ได้เพิ่มอีก 5 ราย แบ่งเป็นกรุงเทพฯ 2 ราย เป็นการจับกุมผู้จําหน่ายสินค้าทางแอปพลิเคชันไลน์ 1 ราย ในเขตสายไหม จําหน่ายหน้ากากอนามัย กล่องละ 50 ชิ้น ราคากล่องละ 750 บาท เฉลี่ยชิ้นละ 15 บาท ได้แจ้งข้อหาขายแพงเกินราคาสมควร และอีก 1 ราย เป็นสถานที่ผลิตเจลแอลกอฮอล์ในเขตแจ้งวัฒนะ ข้อหากระทําความผิดตาม มาตรา 25 (5) ไม่แจ้งราคาต้นทุนการซื้อขาย และสต๊อก
ส่วนในต่างจังหวัดจับกุมได้เพิ่ม 3 ราย พบผู้กระทําความผิดจําหน่ายหน้ากากอนามัยแพงเกินราคาสมควร (มาตรา 29) ที่จังหวัดนครราชสีมา 1 ราย โดยทําการล่อซื้อจับกุมผู้จําหน่ายหน้ากากอนามัยผ่านทางเฟซบุ๊ก จําหน่ายในราคากล่องละ 730 บาท เฉลี่ยชิ้นละ 14.60 บาท รวม 5,000 ชิ้น และที่จังหวัดปราจีนบุรี 1 ราย ส่วนอีก 1 ราย เป็นการเข้าตรวจค้นหน้ากากอนามัยและจับกุมชาวจีน ในจังหวัดชลบุรี ในข้อหาไม่แจ้งปริมาณและปฏิเสธการจําหน่ายสินค้าควบคุม มาตรา 25 (5) และมาตรา 30 ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์และแอลกอฮอล์ เพิ่มขึ้นเป็น 265 ราย แยกเป็นกรุงเทพฯ 131 ราย และต่างจังหวัด 134 ราย
สําหรับโทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) และมาตรา 25 (5) ไม่แจ้งต้นทุนซื้อ ขาย สต๊อก มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
ทางด้านการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 5 เม.ย. 2563 ไม่พบผู้กระทําความผิดเพิ่ม ทําให้มียอดรวมการจับกุมทั่วประเทศอยู่ที่ 26 รายคงเดิม เพราะขณะนี้ สถานการณ์ได้กลับเข้าสู่ภาวะปกติ ทั้งการผลิต การกระจายไข่ไก่ และการจําหน่าย
อย่างไรก็ตาม หากประชาชนพบเห็นการกักตุนสินค้าหรือค้ากําไรเกินควร ขอให้ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมสนทนาแลกเปลี่ยนวิสัยทัศน์ บนเวที “CLMVT Forum 2018”
วันศุกร์ที่ 17 สิงหาคม 2561
รมว.ดิจิทัลฯ ร่วมสนทนาแลกเปลี่ยนวิสัยทัศน์ บนเวที “CLMVT Forum 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงาน CLMVT Forum 2018 : CLMVT Taking-Off Through Technology ซึ่งกระทรวงพาณิชย์ ร่วมกับหน่วยงานพันธมิตร จัดขึ้น ภายใต้แนวคิด “ทะยานสู่อนาคตด้วยการใช้เทคโนโลยี” (CLMVT Taking-Off Through Technology) พร้อมทั้งได้ร่วมเวทีสนทนาในช่วง “Ministerial Conversation: What’s Next for CLMVT Digital Economy? Candid thoughts-sharing from the couch” ร่วมกับรัฐมนตรีและผู้ช่วยรัฐมนตรีกระทรวงที่เกี่ยวข้องด้านเทคโนโลยีดิจิทัล จากกลุ่มประเทศ CLMVT และตัวแทนภาคเอกชนจากหอการค้าและอุตสาหกรรมเวียดนาม และสภาหอการค้าแห่งประเทศไทย ซึ่งตัวแทนจากทุกประเทศได้นําเสนอโอกาสและความท้าทายจากการพัฒนาด้านดิจิทัลในแต่ละประเทศ รวมถึงการสร้างความร่วมมือระหว่างภาครัฐและภาคเอกชนในกลุ่ม CLMVT ส่งเสริมให้เอกชนลงทุนในการพัฒนาสาธารณูปโภคและการให้บริการด้านดิจิทัล โดยรัฐทําหน้าที่สนับสนุนและอํานวยความสะดวก ทั้งนี้ รัฐบาลไทยในฐานะเจ้าภาพตั้งใจให้การจัดงาน CLMVT Forum 2018 นําไปสู่การขยายความร่วมมือและการค้าการลงทุนระหว่างกัน โดยเฉพาะในด้านที่เกี่ยวกับการประยุกต์ใช้เทคโนโลยี และการพัฒนาธุรกิจออนไลน์ต่อไป เมื่อวันที่ 16 สิงหาคม 2561 ณ โรงแรมเซ็นทาราแกรนด์และบางกอกคอนเวนชันเซ็นเตอร์ แอท เซ็นทรัลเวิลด์ ถนนพระรามที่ 1 เขตปทุมวัน กรุงเทพฯ
************************